Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: 1 Az ügyfél az országkódok és a jogcím kitöltésére szolgáló mezõt üresen hagyja, amennyiben jegybanki információs rendszerhez kapcsolódó jogcímezési kötelezettségrõl szóló 16/2005. (VII.27.) MNB rendelet 3.§
Paragraph Index: 933

3. Összefüggések a fizetési mérleg jogcímekkel A 01-es táblában szereplõ hitelnyújtás összegét az M02-es adatszolgáltatásban az 88. jogcímcsoport jogcímein bevétel stornóként, a hitel igénybevevõjének törlesztésébõl származó bevételt kiadás stornóként kell elszámolni. Nem rezidenstõl történt követelés vásárlás elszámolása kiadásként, eladás elszámolása bevételként történik. A névérték és a tényleges beszerzési / eladási érték közötti különbözet kamatrészét a 90. jogcímcsoport fizetési mérleg jogcímeinek kiadás oldalán, az árfolyam tartalmú különbséget pedig a 89. jogcímcsoport jogcímein kell jelenteni. Rezidensektõl történt vásárlás esetén az elszámolás egy összegben, banki jogcímeken történik. A 02-es táblában szereplõ, nem rezidens hitelnyújtótól érkezõ összeget a 698. jogcímen bevételként, a törlesztés nem rezidensnek történõ átutalását a 698. jogcímen kiadásként kell az M02 Fizetési forgalom adatszolgáltatásban elszámolni. A szervezõ és a konzorcium rezidens tagjai, valamint a szervezõ és a hitel igénybevevõje közötti átutalások banki jogcímen jelennek meg. A fizetõ ügynök bank fizetési forgalmi adatszolgáltatása nem tartalmazza a hitelnyújtásból eredõ követelések rezidens és nem rezidens közti adásvételének forgalmát. Ez utóbbi esemény a követelést nem rezidenstõl megvásárló, illetve annak eladó rezidens hitelintézet M02-es adatszolgáltatásában szerepel. A névérték 698-as, a névérték és a tényleges beszerzési (eladási) érték közötti különbözet kamatrésze a 90. jogcímcsoport jogcímein kiadás oldalra, az árfolyam tartalmú különbség pedig a 699. jogcímre kerül. A kamatfizetés elszámolása a hitelrész elszámolásához hasonlóan történik. A szervezõ és a konzorcium rezidens tagjai, valamint a szervezõ és a hitel igénybevevõje közötti átutalások banki jogcímen jelennek meg. A nem rezidens tag részére történõ kamat utalása 90. jogcímcsoport jogcímein történik.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes